stanford-oval/wikipedia huggingface dataset:
ตำนานหนังสือสามก๊ก
ประวัติ

สมเด็จพระปิตุจฉาเจ้า สุขุมาลมารศรี พระอัครราชเทวี พระมเหสีในพระบาทสมเด็จพระจุลจอมเกล้าเจ้าอยู่หัว สิ้นพระชนม์ด้วยพระโรคพระปับผาสะพิการเมื่อวันเสาร์ที่ 9 กรกฎาคม พ.ศ. 2470 พระบาทสมเด็จพระปกเกล้าเจ้าอยู่หัวโปรดฯ ให้สร้างพระเมรุที่ท้องสนามหลวง มีกำหนดจะพระราชทานเพลิงพระศพในช่วงต้นปี พ.ศ. 2471
สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัวและสมเด็จพระปิตุจฉาเจ้า สุขุมาลมารศรี พระอัครราชเทวี ทรงพระปรารภจะบำเพ็ญพระกุศลสนองพระคุณพระชนนี จึงทรงปรึกษากับสมเด็จพระเจ้าบรมวงศ์เธอ กรมพระยาดำรงราชานุภาพซึ่งเวลานั้นทรงดำรงตำแหน่งนายกราชบัณฑิตยสภาถึงเรื่องหนังสือที่จะตีพิมพ์เป็นของประทานในงานพระราชทานเพลิงพระศพ โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตทรงพระดำริจะให้ตีพิมพ์เรื่องสามก๊ก ฉบับเจ้าพระยาพระคลัง (หน) จึงทรงมอบหมายให้ราชบัณฑิตยสภารับหน้าที่ชำระต้นฉบับและตีพิมพ์
ภายหลังจากที่สมเด็จพระเจ้าบรมวงศ์เธอ กรมพระยาดำรงราชานุภาพกราบทูลรับการมอบหมายจากสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระองค์ทรงพิจารณาถึงเรื่องการเขียนคำนำสำหรับหนังสือสามก๊ก ทรงเห็นว่าการเขียนความรู้เกี่ยวกับสามก๊กนั้นมีมากเกินกว่าจะเขียนในคำนำ แล้วทรงรำลึกถึงเมื่อครั้งที่พระองค์พระนิพนธ์ตำนานละครอิเหนาเป็นภาคผนวกของบทละครเรื่องอิเหนาพระราชนิพนธ์ในพระบาทสมเด็จพระพุทธเลิศหล้านภาลัยที่ตีพิมพ์เนื่องในวโรกาสที่สมเด็จพระปิตุจฉาเจ้า สุขุมาลมารศรี พระอัครราชเทวีทรงบำเพ็ญพระกุศลฉลองพระชันษาครบ 60 พรรษาเมื่อปี พ.ศ. 2465 จึงทรงพระดำริจะทรงพระนิพนธ์ตำนานหนังสือสามก๊กเป็นภาคผนวกให้หนังสือสามก๊กเหมือนอย่างที่เคยทรงพระนิพนธ์ตำนานละครอิเหนาเป็นภาคผนวกของบทละครเรื่องอิเหนา
ตำนานหนังสือสามก๊กได้รับการตีพิมพ์ครั้งแรกโดยโรงพิมพ์โสภณพิพรรฒธนากรในปี พ.ศ. 2471
เนื้อหา

ว่าด้วยหนังสือสามก๊ก
ว่าด้วยแปลหนังสือสามก๊ก
ว่าด้วยสำนวนแปลหนังสือสามก๊ก
ว่าด้วยพิมพ์หนังสือสามก๊กภาษาไทย
ว่าด้วยรูปเรื่องสามก๊ก
ว่าด้วยวินิจฉัยเรื่องสามก๊ก
รูปภาพสามก๊ก
ว่าด้วยแผนที่สามก๊ก
ส่วนท้ายของหนังสือตำนานสามก๊กเป็นรายชื่อภูมิประเทศในเรื่องสามก๊กซึ่งจัดทำโดยพระเจนจีนอักษร (สุดใจ ตัณฑากาศ)
ดูเพิ่ม

สามก๊ก
สามก๊ก ฉบับเจ้าพระยาพระคลัง (หน)
แหล่งข้อมูลอื่น

วิกิซอร์ซมีงานที่เกี่ยวข้องกับ ตำนานหนังสือสามก๊ก โดยสมเด็จพระเจ้าบรมวงศ์เธอ กรมพระยาดำรงราชานุภาพ
ตำนานหนังสือสามก๊ก ที่เว็บไซต์ห้องสมุดดิจิทัลวัชรญาณ
นางร้าย (ละครโทรทัศน์)

| นางร้าย |
| --- | --- |
ประเภท: ละครโทรทัศน์
สร้างโดย: บริษัท ฮูแฮนด์ ฮู จำกัด (พ.ศ. 2544)  บริษัท มงคลดี โปรดักชั่น จำกัด   (พ.ศ. 2562)
เขียนโดย: บทประพันธ์:  เกตุวดี   บทโทรทัศน์:  วรพันธ์ รวี
กำกับโดย: ชูศักดิ์ สุธีรธรรม   ช่อง3 (พ.ศ. 2544) ตะวัน จารุจินดา ช่อง 7 HD (พ.ศ. 2562)
แสดงนำ: จันทร์จิรา จูแจ้ง วิลลี่ แมคอินทอช ขวัญฤดี กลมกล่อม อาภรณ์ ทิชากร นิติ ลออธรรม  ช่อง 3 (พ.ศ. 2544)  ทิสานาฏ ศรศึก กิตตน์ก้อง ขำกฤษ อาภา ภาวิไล วรากร ศวัสกร ชยพล บุนนาค ญดา สุวรรณปัฏนะ ช่อง 7 HD  (พ.ศ. 2562)
ดนตรีแก่นเรื่องเปิด: พ.ศ. 2544 เธอคนเดียวที่รู้ - สุภาภรณ์ ชูชาติไทย พ.ศ. 2562   รักไม่มีวันท้อ - ซานิ นิภาภรณ์ ฐิติธนการ
ดนตรีแก่นเรื่องปิด: พ.ศ. 2544 อยู่เพื่อรัก - ณรงค์ สุขสมบท พ.ศ. 2562   อย่าปล่อยมือฉันได้ไหม - เต้น นรารักษ์ ใจบำรุง
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 2544   13 ตอน 2562   15 ตอน
การผลิต
ผู้อำนวยการผลิต: ตะวัน จารุจินดา
สถานที่ถ่ายทำ:  ประเทศไทย
ความยาวตอน: 130 นาที
ออกอากาศ
เครือข่าย: สถานีโทรทัศน์ไทยทีวีสีช่อง 3 (พ.ศ. 2544)   ช่อง 7 HD  (พ.ศ. 2562)
ออกอากาศ: 15 มกราคม พ.ศ. 2562 – 5 มีนาคม พ.ศ. 2562
นางร้าย เป็นละครโรแมนติก ดราม่าจากบทประพันธ์โดย เกตุวดี บทโทรทัศน์โดน นำกลับมาสร้างใหม่เป็นละครโทรทัศน์มาแล้ว 2 ครั้งด้วยกัน
ครั้งที่ 1 ออกอากาศทางสถานีโทรทัศน์ไทยทีวีสีช่อง 3ผลิตโดย บริษัท ฮูแฮนด์ ฮู จำกัด เขียนบทโทรทัศน์โดย วรการ  กำกับการแสดงโดย ชูศักดิ์ สุธีรธรรม นำแสดงโดย จันทร์จิรา จูแจ้ง, วิลลี่ แมคอินทอช, มยุริญ ผ่องผุดพันธ์, ขวัญฤดี กลมกล่อม และนักแสดงร่วมอีกมากมายออกอากาศทุกวันจันทร์ - อังคาร 20.15 น. ออกอากาศเมื่อวันที่ 8 ตุลาคม พ.ศ. 2544 - 19 พฤศจิกายน พ.ศ. 2544 ต่อจากละคร ทางผ่านกามเทพ
ครั้งที่ 2ออกอากาศทางสถานีโทรทัศน์สีกองทัพบกช่อง 7ผลิตโดย บริษัท มงคลดี โปรดักชั่น จำกัด เขียนบทโทรทัศน์โดย วรพันธ์ รวี กำกับการแสดงโดย ตะวัน จารุจินดา นำแสดงโดย ทิสานาฏ ศรศึก, กิตตน์ก้อง ขำกฤษ, อาภา ภาวิไล, วรากร ศวัสกร, ชยพล บุนนาค, ญดา สุวรรณปัฏนะและนักแสดงร่วมอีกมากมายออกอากาศทุกวันจันทร์-อังคาร เวลา 20.30 น.เริ่มวันอังคาร ที่ 15 มกราคม พ.ศ. 2562 - วันอังคาร 5 มีนาคม 2562ต่อจากละคร คุณหนูเรือนเล็ก
นักแสดงแต่ละปี

| ปี | พ> ศ. 2544 | พ> ศ. 2562 |  |
| --- | --- | --- | --- |
|  นักแสดงแต่ละปี | นักแสดง พ.ศ. 2544 | นักแสดง พ.ศ. 2562 |  |
นักแสดงหลัก
| แขวลัย (แข) | จันทร์จิรา จูแจ้ง | ทิสานาฏ ศรศึก |  |
| ภวาภพ (ภพ) | วิลลี่ แมคอินทอช | กิตตน์ก้อง ขำกฤษ |  |
| สงวนศักดิ์ (หงวน) | - | วรากร ศวัสกร |  |
| อนุวดี (วดี) | ขวัญฤดี กลมกล่อม | อาภา ภาวิไล |  |
| บันดาล (บอย) | นิติ ลออธรรม | ชยพล บุนนาค |  |
| ภรณี (น้องณี) | อาภรณ์ ทิชากร | ญดา สุวรรณปัฏนะ |  |
นักแสดงสมทบ
| ลดาวัลย์ พ.ศ. 2544 (แลนดี้) พ.ศ. 2562 (ลดา) | พรทิพย์ วงศ์กิจจานนท์ | อนิสา นูกราฮา |  |
| พักตร์สุดา พ.ศ. 2544 (พักตร์) พ.ศ. 2562  (แพท) | นิภัทรา ปัญญาวี | สุภาพร มะลิซ้อน |  |
| ปรางทิพย์ (ปราง) | มยุริญ ผ่องผุดพันธ์ | ริญญารัตน์ วัชรโรจน์สิริ |  |
| วิชาญ (พ่อของภวาภพ) | ชลิต เฟื่องอารมย์ | อธิวัฒน์ สนิทวงศ์ ณ อยุธยา |  |
| เกศิรี (2544) เกศรี (2562) (แม่ของภวาภพ) | กาญจนา จินดาวัฒน์ | สุปราณี เจริญผล |  |
| เกตุวดี (แม่ของอนุวดี) | - | นันทนา บุญหลง |  |
| พรรณี (แม่ของแขวลัย) พ.ศ. 2544 (แม่แท้) พ.ศ. 2562 (แม่เลี้ยง) | เปียทิพย์ คุ้มวงศ์ | นุศรา ประวันณา |  |
| เขม (พ่อของแขวลัย) | - | ทัตพงษ์ พงษทัต |  |
| ชมจันทร์ พ.ศ. 2544 (จันทร์) พ.ศ. 2562 (ชม) | ดุสิตา อนุชิตชาญชัย | ชนัญญา พงษ์นาค |  |
| วันเนาว์ พ.ศ. 2544 (วัน) พ.ศ. 2562 (เนาว์) | พีรพล จันทรากาศ | นวไพบูลย์ วุฒินานนท์ |  |
| เก๋ | นิทัศน์ ตุลยธำรงกิจ | รุ้งลาวัลย์ โทนะหงษา |  |
| มะไฟ | - | สยามรัฐ บัวเจริญ |  |
| น้อย | ดารณีนุช โพธิปิติ | ปีเตอร์ ไมอ๊อคชิ |  |
| อาทิตย์ | รอน บรรจงสร้าง | เฟอร์กัล วันชัย เพาเวอร์ |  |
| แจ๋น | - | พลอยภัสร์ ธรรมวัฒนโชค |  |
| ผู้กำกับโฮ่ง | วุฒิ คงคาเขตร | นวธันย์ ธวัชวงศ์เดชากุล |  |
| คุณหญิงแจ่มจันทร์ (แม่ของลดาวัลย์) | ไปรมา รัชตะ | เซี่ยน นภัสกร |  |
| อ้อย (คนรับใช้ของพรรณี) | ศศิธร ปิยะกาญจน์ | - |  |
| รสา (แม่ของบอย) | พิมพ์แข กุญชร ณ อยุธยา | - |  |
| วิษณุ | อัฐพล ปาลกะวงศ์ | - |  |
| จุ๋ม | ศตนันท์ สุนา | ธรัญญ่า มโนลีหกุล |  |
| เเม่ของเเขวลัย ( วัยสาว ) | ป้าเกี๊ยว |  |  |
| บิ๊ก (เพื่อนของบอย) | อัจฉริยะ วณิชชานนท์ | - |  |
| ภาคิน | - | พระเอกที่เข้าฉากกับแขวลัย |  |
| เมย์​ | - | ณัฐชา​ วรศักดิ์เสนีย์ |  |
นักแสดงรับเชิญ
| ปู่ | สุเชาว์ พงษ์วิไล | - |  |
| หัวหน้างานก่อสร้าง | - | อาท ลำนารายณ์ |  |
| นักพนัน | - | มาลี ถาวร |  |
| หมอ | - | เอกตะวัน คุ้มชาติ |  |
| วลัย (แม่ของแขวลัย) | ปรียานุช​ ปานประดับ​ | นฤมล พงษ์สุภาพ |  |
| พ่อของลดาวัลย์ | - | อมรเทพ ริมดุสิต |  |
| แขวลัย (ตอนเด็ก) | ด.ญ.พิมประภา ตั้งประภาพร | ด.ญ.จัสมิน เทเลอร์ |  |
| สงวนศักดิ์ (ตอนเด็ก) | - | ด.ช.ภคพล ตัณฑ์พาณิชย์ |  |
แหล่งข้อมูลอื่น

เรื่องย่อละคร นางร้ายผู้จัดการASTV
นางร้าย (ละครโทรทัศน์) ที่สยามโซน
นิทานพื้นบ้าน

นิทานพื้นบ้าน (folktale) เป็นนิทานประเภทหนึ่ง เป็นเรื่องราวที่เล่าสืบต่อกันมาซึ่งอาจไม่มีบันทึกเป็นหลักฐาน เนื่องจากสมัยโบราณไม่มีความบันเทิงในรูปแบบอื่นในสังคมหลายวัฒนธรรมใช้การเล่าเรื่องสู่กันฟังซึ่งมักเป็นเรื่องราวจากจินตนาการแสดงความเชื่อของชาวบ้าน นิทานพื้นบ้านมักได้รับการบันทึกหรือตีพิมพ์ภายหลังและมักหาต้นกำเนิดไม่ได้ และมีการแต่งแต้มเรื่องราวเพิ่มเติมตามจินตนาการของผู้เล่า นิทานพื้นบ้านที่โด่งดัง อย่างเช่น ซินเดอเรลลา เจ้าชายกบ แจ๊คผู้ฆ่ายักษ์ เจ้าหญิงนิทรา นิทานของไทยเช่น พิกุลทอง พยาคันคาก แก้วหน้าม้า
รูปแบบ

นิทานพื้นบ้านแยกเรื่องราวออกได้ดังนี้
เทพนิยาย
นิทานชีวิต
นิทานวีรบุรุษ
เรื่องปรัมปรา
นิยายผจญภัยยุคกลาง
ตำนาน
นิทานอธิบายเหตุ
นิทานสัตว์
นิทานอุทาหรณ์
เรื่องขำขัน
ตำนานนักบุญ
นิทานเข้าแบบ
ชล อภิชาติ

| ชล อภิชาติ |
| --- | --- |
ชล อภิชาติ ขณะแสดงบนเวทีคอนเสิร์ต มหกรรมลูกทุ่งไทย ครั้งที่ 8 (2549)
สารนิเทศภูมิหลัง
เกิด: 25 เมษายน พ.ศ. 2520 (47 ปี) ชนสรณ์ กุลศิริวุฒิชัย
บิดา: ลักษณ์ อภิชาติ (ลักษณ์ กุลศิริวุฒิชัย)
มารดา: นันทนา กุลศิริวุฒิชัย (วันทนา บุญบันเทิง)
อาชีพ: นักร้อง
ปีที่แสดง: พ.ศ. 2546 - ปัจจุบัน
สังกัด: นพพร ซิลเวอร์โกลด์
ชนสรณ์ กุลศิริวุฒิชัย หรือ ชล อภิชาติ เกิดเมื่อวันจันทร์ที่เมื่อ 25 เมษายน พ.ศ. 2520 เป็นชาวกรุงเทพฯ มีชื่อเล่นว่า ปุ้ย เป็นบุตรนายลักษณ์ กุลศิริวุฒิชัย หรือ ลักษณ์ อภิชาติ อดีตพระเอก และนักแสดงภาพยนตร์แนวบู๊ชื่อดังผู้ล่วงลับ กับนางนันทนา กุลศิริวุฒิชัย หรือ วันทนา หรือ นันทนา บุญบันเทิง อดีตนางเอกชื่อดัง
ประวัติ

เขามีพี่น้อง 3 คน โดยเป็นลูกคนโต แต่เดิมครอบครัวมีฐานะปานกลาง ไม่เดือดร้อนอะไรนัก เพราะพ่อมีงานแสดงอยู่เรื่อย ๆ ในด้านการศึกษา เขาเรียนชั้นประถมศึกษาจนถึงมัธยมศึกษาปีที่ 3 ที่โรงเรียนเซนต์คาเบรียล
ชล อภิชาติชื่นชอบการร้องเพลงมาตั้งแต่เด็ก และทางครอบครัวก็ให้การสนับสนุนโดยการพาไปสมัครเรียนร้องเพลง แต่ในช่วงนั้นเขาสนใจเพลงแนวสตริง และเรียนร้องเพลงอยู่ราว 2 เดือนก็จบระดับขั้นพื้นฐานทั่วไป
แต่หลังจากงานแสดงของผู้เป็นหัวหน้าครอบครัวซาลงไป ครอบครัวก็หันมาเปิดร้านขายข้าวแกง จากนั้นไม่นาน ลักษณ์ อภิชาต ซึ่งได้ชื่อว่าเป็นนักแสดงจอมทุ่มเท และมักได้รับบาดเจ็บจากการแสดงเป็นประจำ การกระทบกระเทือนที่สะสมก็เริ่มทำให้เขาล้มป่วยเป็นอัมพาต ทำให้ทุกคนในครอบครัวเริ่มประสบกับความลำบาก เงินทองที่พอมีเก็บไว้ก็ถูกนำมาใช้ในการรักษาผู้เป็นหัวหน้าครอบครัว จนร้านข้าวแกงก็ต้องปิดตัวลง แต่ท้ายที่สุดก็ไม่อาจจะยื้อชีวิตดาราดังเอาไว้ได้ ลักษณ์ อภิชาติเสียชีวิตด้วยโรคมะเร็งต่อมน้ำเหลืองเมื่อ 26 กุมภาพันธ์ 2547
จากนั้น หน้าที่หัวหน้าครอบครัวก็ตกเป็นของผู้เป็นแม่ และในฐานะลูกชายคนโต ชล อภิชาติ ก็อยากที่จะทำอะไรเพื่อเป็นการช่วยเหลือครอบครัวบ้าง แต่ระหว่างนั้น พนม นพพร อดีตนักร้องลูกทุ่งชื่อดัง ซึ่งเป็นเจ้าของบริษัทนพพรซิลเวอร์โกลด์ ที่สร้างนักร้องประดับวงการลูกทุ่งมากมายหลายคน และเคยเป็นเพื่อนรักและสนิทชิดเชื้อกับลักษณ์ อภิชาติอย่างมาก ก็ได้พยายามช่วยเหลือครอบครัวของเพื่อนสนิทที่ล่วงลับด้วยการให้โอกาสชล อภิชาติได้แสดงในภาพยนตร์วีซีดีของบริษัทชื่อ "เพลงรักแผ่นดินเพลิง" และมิวสิควีดีโอเพลง"สงสารแฟนพี่" ของ ณิชา ดารินทร์ เนื่องจากเห็นว่าหน้าตาและหน่วยก้านดีใช้ได้
ต่อมา พนม นพพร ลองให้เขาร้องเพลงลูกทุ่งให้ฟัง ก่อนที่จะสรุปว่า พอที่จะฝึกได้ แล้วก็ส่งเขาไปฝึกร้องเพลงลูกทุ่งอย่างเป็นกิจจะลักษณะ และหลังจากฝึกร้องอยู่ระยะหนึ่ง พนม นพพร ก็หาเพลงใหม่มาให้เขาฝึกร้อง ก่อนที่จะส่งเข้าห้องอัดเสียงในที่สุด และ ก็คลอดผลงานเพลงชุดแรกในชีวิตออกมา ชื่อ "ขอเป็นแฟนส่วนตัว" ก่อนที่จะทยอยผลิตทั้งผลงานเพลง และภาพยนตร์วีซีดีออกมาอย่างต่อเนื่องจนถึงปัจจุบัน
เพลงดังสร้างชื่อ

ขอเป็นแฟนส่วนตัว
หนุ่ม อบต.
หัวใจพี่ส่ง EMS
ป้ายแดงแย่งรัก
เบอร์โทรไม่ต้อง เบอร์ห้องมีไหม
หนุ่มใต้ใจซื่อ
ตุ๊กตาหน้ารถ
ผลงาน > อัลบั้มเดี่ยว > อัลบั้มที่ 1 ขอเป็นแฟนส่วนตัว (กุมภาพันธ์ 2548)

ขอเป็นแฟนส่วนตัว
ครึ่งทางรัก
หนุ่ม อบต.
ฟอกใจด้วยไฮเตอร์
หัวใจไม้ขีด
มีไหมใครอกหัก
สายด่วนความรัก
4 ปีรวยแน่
แก่เกินแกง
เลือกไม่ถูก
ผลงาน > อัลบั้มเดี่ยว > อัลบั้มที่ 2 หัวใจพี่ส่ง EMS (สิงหาคม 2549)

หัวใจพี่ส่ง EMS
ป้ายแดงแย่งรัก
บุหงาบ้านพอน
ร้อยตรียังตรม
รักคุณหมอ
ตามคำขอ
เย็นนี้เจอกัน
ช่างไฟเปิดใจรอ
กดกริ่งถามข่าว
บอดี้การ์ดหัวใจ
ผลงาน > อัลบั้มเดี่ยว > อัลบั้มที่ 3 เบอร์โทรไม่ต้อง เบอร์ห้องมีไหม (ธันวาคม 2550)

เบอร์โทรไม่ต้อง เบอร์ห้องมีไหม
หนุ่มใต้ใจซื่อ
เห็นต่ายหายเหนื่อย
ยุคจิ้มยิ้มแต้
วิวาห์ในฝัน
ฝากใจไว้กับสาว
สาวถูกสเปก
รักสาวโรงงาน
ตุ๊กตาหน้ารถ
พ่อสั่งไว้
ผลงาน > อัลบั้มพิเศษ > อัลบั้ม คู่แท้เพลงทอง (คู่ แมงปอ ชลธิชา) (มิถุนายน 2548)

ทุยอ้อนเอี้ยง
ข้าวประดับนา
อย่าคิดมาก
ผ่อนรถผ่อนรัก
หนุ่มอ้อนสาวออด
หูอื้อ
เสียแล้วหาใหม่
ฝากใจไว้เมืองจันท์
สิบล้อฝากรัก
ตื๊อครองโลก
ผลงาน > อัลบั้มพิเศษ > อัลบั้ม เทศกาลงานบุญ 12 เพลงดัง (2548)

โชคดีปีใหม่
พรชัยตรุษจีน
สงกรานต์ทั่วไทย
สุขสันต์วันเกิด
วันลอยกระทง
ประเพณีงานบุญ
งานบวชนาค
พรวันแต่งงาน
พรขึ้นบ้านใหม่
วันแรงงาน
ดวงใจประชา (วันพ่อ)
พระแม่สยาม (วันแม่)
ผลงาน > อัลบั้มพิเศษ > อัลบั้ม พ่อปลาไหล แม่ปลาหลด (คู่ แมงปอ ชลธิชา) (2550)

พ่อปลาไหล แม่ปลาหลด
ลูกไม้ไปรษณีย์
ขอซ้อมหอมแก้ม
ไปไม่กี่วัน
แฟนผมหน้าเหมือนคุณ
รักน้องอย่าสองใจ
มาค่ำ ๆ
คนรับสายมีแฟนหรือยัง
หูอื้อ
ตื๊อครองโลก
ผลงาน > ภาพยนตร์วีซีดี

2546 เพลงรักแผ่นดินเพลิง
2549 แม่ครัวหัวไข่
2550 ยุทธการกล้วยไม้ป่า
ผลงาน > ละครโทรทัศน์

2548 อกธรณี (ช่อง 7)
2552 เพลงรักข้ามภพ (ช่อง 7) รับเชิญ
2560 ภูตสาวสื่อรัก (ช่อง 7) รับเชิญ
2563 ทุ่งเสน่หา (ช่อง 3)
ผลงาน > ละครจักรๆ วงศ์ๆ

2538 เกราะเพชรเจ็ดสี (ช่อง 7)
2564 เจ้าหญิงพิกุลทอง (ช่อง 7)
ผลงาน > โฆษณา

2564 รีเจนซี่ บรั่นดีไทย
ตำบลปิงโค้ง

| ตำบลปิงโค้ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ping Khong
ประเทศ: ไทย
จังหวัด: เชียงใหม่
อำเภอ: เชียงดาว
พื้นที่
 • ทั้งหมด: 258.40 ตร.กม. (99.77 ตร.ไมล์)
ประชากร (2564)
 • ทั้งหมด: 14,282 คน
 • ความหนาแน่น: 55.27 คน/ตร.กม. (143.1 คน/ตร.ไมล์)
รหัสไปรษณีย์ : 50170
รหัสภูมิศาสตร์: 500406
 ส่วนหนึ่งของสารานุกรมประเทศไทย
| เทศบาลตำบลปิงโค้ง |
| --- | --- |
เทศบาลตำบล
ทต.ปิงโค้งที่ตั้งสำนักงานเทศบาลตำบลปิงโค้ง
พิกัด: 19°25′46.6″N 98°58′42.5″E﻿ / ﻿19.429611°N 98.978472°E﻿ / 19.429611; 98.978472
ประเทศ:  ไทย
จังหวัด: เชียงใหม่
อำเภอ: เชียงดาว
จัดตั้ง:  • 16 สิงหาคม 2522 (สภาตำบลปิงโค้ง)  • 30 มกราคม 2539 (อบต.ปิงโค้ง)  • 18 กรกฎาคม 2551 (ทต.ปิงโค้ง)
พื้นที่
 • ทั้งหมด: 258.40 ตร.กม. (99.77 ตร.ไมล์)
ประชากร (2564)
 • ทั้งหมด: 14,282 คน
 • ความหนาแน่น: 55.27 คน/ตร.กม. (143.1 คน/ตร.ไมล์)
รหัส อปท.: 05500405
ที่อยู่ สำนักงาน: เลขที่ 214 หมู่ที่ 5 ตำบลปิงโค้ง อำเภอเชียงดาว จังหวัดเชียงใหม่ 50170
เว็บไซต์: www.pingkhong.com
 ส่วนหนึ่งของสารานุกรมประเทศไทย
ปิงโค้ง เป็นตำบลหนึ่งของอำเภอเชียงดาว จังหวัดเชียงใหม่ ปัจจุบันมีประชากร 14,282 คน
พื้นที่ตำบลปิงโค้งเป็นที่ตั้งของศูนย์พัฒนาโครงการหลวงห้วยลึก โครงการนี้ดำเนินการจัดพื้นที่ทำกินให้แก่ชาวเขาเผ่าแม้ว กะเหรี่ยง และคนเมืองในพื้นที่โดยส่งเสริม วิจัย และเพาะพันธุ์พืชต่าง ๆ เช่น ผักจำพวกผักสลัด เบญจมาศ พีค็อก แคนตาลูป เสาวรส ทับทิม ฝรั่งคั้นน้ำ เป็นต้น ฤดูท่องเที่ยวของที่นี่จะอยู่ระหว่างเดือนพฤศจิกายนถึงมีนาคม เนื่องจากมีผลิตผลให้ชมและซื้อหาได้ สภาพสังคมมีโรงเรียนทั้งหมดเจ็ดแห่งและมีโรงพยาบาลส่งเสริมสุขภาพตำบลสามแห่ง
ตำบลปิงโค้งทั้งตำบลอยู่ในเขตเทศบาลตำบลปิงโค้งซึ่งเดิมมีฐานะเป็นสภาตำบลปิงโค้ง จัดตั้งเป็นสภาตำบลหลังจากที่ตำบลปิงโค้งแยกตัวออกจากตำบลเมืองงาย ก่อนที่จะได้รับการจัดตั้งเป็นองค์การบริหารส่วนตำบลปิงโค้งใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2551 นับเป็นเทศบาลตำบลแห่งที่ 5 ของอำเภอเชียงดาว พร้อมกับเทศบาลตำบลพระธาตุปู่ก่ำและเทศบาลตำบลทุ่งข้าวพวง
แหล่งข้อมูลอื่น

เว็บไซต์เทศบาลตำบลปิงโค้ง เก็บถาวร 2020-10-23 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดเชียงใหม่ |
| --- | --- | --- |
| เทศบาลนคร |  เชียงใหม่  |  |
| เทศบาลเมือง |  ต้นเปา  เมืองแกนพัฒนา  แม่โจ้  แม่เหียะ  |  |
| เทศบาลตำบล |  ขัวมุง  ขี้เหล็ก (อำเภอแม่ริม)  จอมแจ้ง  จอมทอง  เจดีย์แม่ครัว  ชมภู  ช้างเผือก  เชิงดอย  เชียงดาว  ไชยปราการ  ไชยสถาน  ดอนแก้ว  ดอยแก้ว  ดอยสะเก็ด  ตลาดขวัญ  ตลาดใหญ่  ท่ากว้าง  ท่าข้าม  ท่าเดื่อ-มืดกา  ท่าผา  ท่าวังตาล  ท่าศาลา  ทุ่งข้าวพวง  ทุ่งต้อม  ทุ่งสะโตก  น้ำแพร่  น้ำแพร่พัฒนา  บวกค้าง  บ่อหลวง  บ้านกลาง  บ้านตาล  บ้านปง  บ้านแปะ  บ้านโป่ง  บ้านแม  บ้านแม่ข่า  บ้านหลวง  บ้านแหวน  ป่าแดด  ป่าตุ้ม  ป่าบง  ป่าป้อง  ป่าไผ่  ป่าเมี่ยง  ป่าไหน่  ปิงโค้ง  พระธาตุปู่ก่ำ  ฟ้าฮ่าม  เมืองงาย  เมืองนะ  เมืองเล็น  แม่ข่า  แม่คือ  แม่แจ่ม  แม่แตง  แม่ท่าช้าง  แม่นะ  แม่ปั๋ง  แม่ปูคา  แม่โป่ง  แม่แฝก  แม่ริม  แม่แรม  แม่วาง  แม่สอย  แม่หอพระ  แม่อาย  แม่ฮ้อยเงิน  ยางคราม  ยางเนิ้ง  ยุหว่า  ริมเหนือ  ลวงเหนือ  เวียงฝาง  เวียงพร้าว  สง่าบ้าน  สบเตี๊ยะ  สองแคว  สะเมิงใต้  สันกลาง  สันกำแพง  สันติสุข  สันทราย  สันทรายมหาวงศ์  สันทรายหลวง  สันนาเม็ง  สันป่าตอง  สันป่าเปา  สันปูเลย  สันโป่ง  สันผักหวาน  สันผีเสื้อ  สันพระเนตร  สันมหาพน  สารภี  สำราญราษฎร์  สุเทพ  แสนไห  หนองแก๋ว  หนองควาย  หนองจ๊อม  หนองตองพัฒนา  หนองบัว  หนองป่าครั่ง  หนองผึ้ง  หนองแฝก  หนองหอย  หนองหาร  หนองแหย่ง  ห้วยทราย  หางดง  หารแก้ว  เหมืองแก้ว  อมก๋อย  ออนใต้  อินทขิล  |  |
| องค์การบริหารส่วนตำบล |  กองแขก  กื้ดช้าง  ข่วงเปา  ขุนคง  เขื่อนผาก  แจ่มหลวง  ช่างเคิ่ง  ช้างเผือก  เชียงดาว  แช่ช้าง  ดอนแก้ว  ดอนเปา  ดอยเต่า  ดอยลาง  ดอยหล่อ  ท่าเดื่อ  ท่าตอน  ท่าวังพร้าว  ทาเหนือ  ทุ่งปี๊  ทุ่งรวงทอง  เทพเสด็จ  นาเกียน  นาคอเรือ  น้ำบ่อหลวง  บงตัน  บ่อแก้ว  บ่อสลี  บ้านกาด  บ้านจันทร์  บ้านช้าง  บ้านทับ  บ้านเป้า  บ้านสหกรณ์  บ้านหลวง  บ้านแอ่น  ปางหินฝน  ป่าแป๋  เปียงหลวง  โปงทุ่ง  โป่งน้ำร้อน  โป่งแยง  ม่อนจอง  ม่อนปิ่น  มะขามหลวง  มะขุนหวาน  เมืองก๋าย  เมืองคอง  เมืองแหง  แม่ก๊า  แม่คะ  แม่งอน  แม่แดด  แม่ตื่น  แม่ทะลบ  แม่ทา  แม่นาจร  แม่นาวาง  แม่วิน  แม่แวน  แม่ศึก  แม่สา  แม่สาบ  แม่สาว  แม่สูน  ยั้งเมิน  ยางเปียง  ร้องวัวแดง  เวียง  เวียงท่ากาน  ศรีดงเย็น  แม่หลอง  สบเปิง  สบแม่ข่า  สะเมิงเหนือ  สะลวง  สันกลาง  สันกำแพง  สันต้นหมื้อ  สันทราย  สันป่ายาง  ห้วยแก้ว  ห้วยทราย  หางดง  โหล่งขอด  อมก๋อย  ออนกลาง  ออนเหนือ  ฮอด  |  |
ท่าอากาศยานนานาชาติโบเล

ท่าอากาศยานนานาชาติโบเลอาดดิสอาบาบา เป็นท่าอากาศยานในกรุงอาดดิสอาบาบา ประเทศเอธิโอเปีย ตั้งอยู่ห่างจากใจกลางกรุงประมาณ 6 กิโลเมตร โดยเป็นศูนย์กลางหลักของสายการบินเอธิโอเปียแอร์ไลน์ซึ่งเป็นสายการบินประจำชาติของเอธิโอเปีย
ทางหลวงแผ่นดินหมายเลข 2038

|  ทางหลวงแผ่นดินหมายเลข 2038 |
| --- | --- |
ถนนภูเวียง-กุดฉิม
ข้อมูลของเส้นทาง
ความยาว: 30.53 กิโลเมตร (18.97 ไมล์)
ทางแยกที่สำคัญ
ปลายทางทิศใต้:  ถ.มลิวรรณ ใน อ.หนองเรือ จ.ขอนแก่น
 :    ทล.2133 ใน อ.ภูเวียง จ.ขอนแก่น 
ปลายทางทิศเหนือ: อ.เวียงเก่า จ.ขอนแก่น
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2038 สายภูเวียง-กุดฉิม เป็นถนนขนาด 4 ช่องจราจร เริ่มต้นจากทางหลวงแผ่นดินหมายเลข 12 บริเวณสามแยกไดโนเสาร์ (แยกกุดฉิม) อำเภอหนองเรือ จังหวัดขอนแก่น ผ่านตำบลโนนทอง อำเภอหนองเรือ ตำบลสงเปือย ตำบลหนองกุงธนสาร ตำบลภูเวียง อำเภอภูเวียง ตำบลเมืองเก่าพัฒนา สิ้นสุดที่ตำบลในเมือง อำเภอเวียงเก่า เป็นระยะทางประมาณ 30.53 กิโลเมตร
การเดินทาง

ใช้สัญจรจากจังหวัดขอนแก่นไปยังจังหวัดหนองบัวลำภู ขอนแก่น-อำเภอบ้านฝาง-อำเภอหนองเรือ-อำเภอภูเวียง-อำเภอหนองนาคำ-อำเภอศรีบุญเรือง-หนองบัวลำภู ขอนแก่น-อำเภอบ้านฝาง-อำเภอหนองเรือ-อำเภอภูเวียง-อำเภอเวียงเก่า อำเภอแก้งคร้อ (จ.ชัยภูมิ) - อำเภอหนองเรือ-อำเภอภูเวียง-อำเภอหนองนาคำ-อำเภอศรีบุญเรือง-หนองบัวลำภู
ทางหลวงแผ่นดินหมายเลข 2023

|  ทางหลวงแผ่นดินหมายเลข 2023 |
| --- | --- |
ถนนน้ำฆ้อง–วังสามหมอ, ถนนพิศาลสารกิจ
ข้อมูลของเส้นทาง
ความยาว: 61.145 กิโลเมตร (37.994 ไมล์)
ทางแยกที่สำคัญ
ปลายทางทิศตะวันตก:  ถ.มิตรภาพ ใน อ.กุมภวาปี
 :    ทล.2025 ใน อ.กุมภวาปี   ทล.2350 ใน อ.กุมภวาปี   ทล.2393 ใน อ.กุมภวาปี   ทล.2231 ใน อ.ศรีธาตุ   ทล.2239 ใน อ.ศรีธาตุ 
ปลายทางทิศตะวันออก:  ทล.227 ใน อ.วังสามหมอ
ตำแหน่งที่ตั้ง
ประเทศ: ไทย
จังหวัด: อุดรธานี
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2023 สายน้ำฆ้อง–วังสามหมอ เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นบนถนนมิตรภาพ (ทางหลวงแผ่นดินหมายเลข 2) ที่บ้านน้ำฆ้อง อำเภอกุมภวาปี ผ่านตัวเมืองกุมภวาปี และสิ้นสุดที่แยกวังสามหมอ บนทางหลวงแผ่นดินหมายเลข 227 ในอำเภอศรีธาตุ ระยะทางทั้งสิ้น 61.145 กิโลเมตร โดยเป็นถนนขนาด 4 ช่องจราจรเฉพาะช่วงแยกน้ำฆ้องถึงแยกพันดอนเท่านั้น ส่วนที่เหลือมีขนาด 2 ช่องจราจรตลอดสาย
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| อุดรธานี | 0 | แยกน้ำฆ้อง |  ถ.มิตรภาพ จาก อุดรธานี  |  ถ.มิตรภาพ จาก อ.โนนสะอาด ขอนแก่น |  |
| อุดรธานี | 1 | แยกพันดอน |  ทล.2023 (สายเก่า) ไป ตำบลพันดอน  |  ทล.2023 ไป อ.กุมภวาปี, อ.ศรีธาตุ, อ.วังสามหมอ |  |
| อุดรธานี | 1 | แยกกงพาน |  ทล.2023 (สายเก่า) ไป ตำบลพันดอน  | ไม่มี |  |
| อุดรธานี | 6 | แยกกุมภวาปี | ไม่มี  |  ทล.2025 ไป ตำบลห้วยเกิ้ง, จ.ขอนแก่น |  |
| อุดรธานี | 8 | แยกกุมภวาปี 2 |  ทล.2350 ไป อ.หนองหาน  | ไม่มี |  |
| อุดรธานี | 14 | แยกโนนเห็น |  ทล.2393 ไป อ.ไชยวาน  | ไม่มี |  |
| อุดรธานี | 29 | แยกโนนสวรรค์ |  ทล.2023 ไป อ.ศรีธาตุ, อ.วังสามหมอ  |  ทล.2231 ไป อ.ท่าคันโท |  |
| อุดรธานี | 36 | แยกศรีธาตุ |  ทล.2239 ไป อ.ไชยวาน  | ไม่มี |  |
| อุดรธานี | 61 | แยกวังสามหมอ |  ทล.227 ไป อ.พังโคน  | ซอยศิลาพันธ์ |  |
| อุดรธานี | 61 | แยกวังสามหมอ | ตรงไป:  ทล.227 ไป อ.สมเด็จ | ตรงไป:  ทล.227 ไป อ.สมเด็จ |  |
      สะพาน              กำลังก่อสร้างหรือโครงการในอนาคต
ทางหลวงแผ่นดินหมายเลข 2022

|  ทางหลวงแผ่นดินหมายเลข 2022 |
| --- | --- |
ถนนนิคม-บ้านดุง
ข้อมูลของเส้นทาง
ความยาว: 62.183 กิโลเมตร (38.639 ไมล์)
ทางแยกที่สำคัญ
ปลายทางทิศตะวันตก:  ทางหลวงแผ่นดินหมายเลข 2 ใน อำเภอเพ็ญ
 :    ทล.2 ใน อำเภอเพ็ญ   ทล.2096 ใน อำเภอบ้านดุง 
ปลายทางทิศตะวันออก:  ทางหลวงแผ่นดินหมายเลข 2096 ใน อำเภอบ้านดุง
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2022 สายนิคม-บ้านดุง เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2 ที่บ้านนิคม อำเภอเพ็ญ และสิ้นสุดที่ทางหลวงแผ่นดินหมายเลข 2096 ในอำเภอบ้านดุง ระยะทางทั้งสิ้น 62.183 กิโลเมตร
รายละเอียดเส้นทาง

อำเภอเพ็ญ(บ้านธาตุ เพ็ญ สุมเส้า เตาไห)
อำเภอบ้านดุง(นาคำ บ้านชัย บ้านดุง ศรีสุทโธ)
รายละเอียดเส้นทาง > เริ่มต้นและสิ้นสุด

เริ่มต้น บ้านนิคม ม.13 ตำบลบ้านธาตุ อำเภอเพ็ญ
สิ้นสุด บ้านศรีอุดม ม.9 ตำบลศรีสุทโธ อำเภอบ้านดุง
ท่าอากาศยานนานาชาติโจโมเคนยัตตา

ท่าอากาศยานนานาชาติโจโมเคนยัตตา เป็นทาอากาศยานในกรุงไนโรบี ประเทศเคนยา
ถ้ำเลเขากอบ

ถ้ำเลเขากอบ หรือ ถ้ำทะเล หรือ ถ้ำเขากอบ ตั้งอยู่ที่ตำบลเขากอบ อำเภอห้วยยอด จังหวัดตรัง เป็นแหล่งท่องเที่ยวที่สำคัญแห่งหนึ่งของอำเภอห้วยยอด ถ้ำเลเขากอบ เป็นชื่อที่ชาวบ้านในบริเวณตำบลเขากอบ อำเภอห้วยยอด จังหวัดตรัง เรียกกันตามภาษาพื้นบ้าน การที่ชาวบ้านเรียกกันว่า ถ้ำเล หรือ ถ้ำทะเล นั้น ไม่ได้หมายถึง โพรงหรือถ้ำที่เกิดจากการผุกร่อนของหน้าผาชายฝั่งทะเล จากการถูกคลื่นกัดเซาะ ทั้งนี้เพราะบริเวณที่ตั้งของตำบลเขากอบ อำเภอห้วยยอด อยู่ห่างจากทะเลกว่า 40 กิโลเมตร
คำว่า "ถ้ำเล" นี้ ตามภาษาท้องถิ่นทางภาคใต้หมายถึง สิ่งที่เป็นน้ำ มีบริเวณกว้างใหญ่ เพราะถ้ำเลเป็นถ้ำใหญ่ที่มีน้ำไหลผ่านตลอดถ้ำ ถ้ำเลประกอบด้วย ถ้ำต่าง ๆ หลายถ้ำ อยู่ภายใต้ภูเขากอบ ได้แก่ ถ้ำคนธรรพ์ ถ้ำรากไทร ถ้ำท้องพระโรง ถ้ำพระสวรรค์ ถ้ำตะพาบน้ำ ถ้ำเพชร ถ้ำพลอย และถ้ำแป้ง เป็นต้น นอกจากนี้ สภาพภายในถ้ำเขากอบมีหินย้อยที่แตกต่างไปจากถ้ำอื่น ๆ คือ มีหินย้อยประเภทที่เรียกว่า หลอดหินย้อย (Soda straw) อยู่เป็นจำนวนมาก แสดงถึงช่วงของการเกิดเป็นหินย้อยในระยะต้น
ลักษณะทั่วไป

ถ้ำเลเขากอบ ตั้งอยู่ที่หมู่ 1 ตำบลเขากอบ อำเภอห้วยยอด จังหวัดตรัง มีลักษณะเป็นภูเขาผาหินสูงชันสลับซับซ้อน มีลำคลองที่ไหลมาจากเทือกเขาบรรทัด เมื่อไหลมาถึงบริเวณเขากอบจะแยกออกเป็น  3  สาย โดยสองสายจะไหลอ้อมภูเขาและอีกสายหนึ่งจะไหลลอดถ้ำใต้ภูเขา ภายในถ้ำมีหินงอกหินย้อย ระยะทาง  4  กิโลเมตร 
พื้นที่ถ้ำทั้งหมดประมาณ 200 ไร่ โดยส่วนใหญ่ถูกน้ำท่วมขังตลอดทั้งปี ปัจจุบันองค์การบริหารส่วนตำบลเขากอบได้สร้างฝายกั้นน้ำเพื่อควบคุมระดับน้ำไว้
เขากอบ > ลักษณะทางธรรมชาติ

เขากอบมีลักษณะเป็นเขาโดด (Monadnock) ที่โผล่อยู่ในที่ราบลุ่ม ซึ่งเต็มไปด้วยทุ่งนาและสวนยาง มีคลองยางยวน ซึ่งเป็นสาขาหนึ่งของแม่น้ำตรัง ไหลผ่านเข้ามายังเขากอบ เขากอบมีความสูงประมาณ 160 เมตรจากระดับน้ำทะเล มีความยาวประมาณ 800 เมตร และมีช่วงกว้างที่สุดประมาณ 400 เมตร บริเวณเชิงเขากอบ มีแนวคลองล้อมรอบ บางส่วนอาจเป็นการขุดคูเชื่อมต่อกับคลองธรรมชาติ ทั้งนี้มีหลักฐานว่าในสมัยรัชกาลที่ 5 ขุนกอบคีรีวง (นายอิน วรรณบวร) กำนันผู้ก่อตั้งตำบลเขากอบได้นำชาวบ้านขุดลอกคลองรอบเขากอบนี้
พื้นที่รอบภูเขาด้านทิศเหนือและตะวันตกเป็นสวนยางพารา ด้านทิศใต้และทิศตะวันออกเป็นทุ่งนา เขากอบมียอดเขาสูง 5-6 ยอด ที่สูงประมาณ 200 เมตรมีหน้าผาสูงชันตั้งฉากกับพื้นดิน เรียกว่า ผานางคอย อยู่ทางทิศใต้ของภูเขา
ทางเข้าถ้ำเลมีทั้งหมด 7 ช่องทาง คือ
ทิศเหนือ 1 ช่อง เรือเข้าได้
ทิศใต้ 1 ช่อง น้ำเข้าได้แต่เรือเข้าไม่ได้
ทิศตะวันออก 3 ช่อง เรือเข้าได้ 2ช่อง อืก 1 ช่องเป็นช่องเดินเท้า
ทิศตะวันตก 2 ช่อง เรือเข้าได้ 1 ช่อง ช่องเดินเท้า 1 ช่อง
เขากอบ > ธรณีวิทยา

เขากอบประกอบด้วยหินปูนเนื้อละเอียดสีเทา เทาดำ เทาอมน้ำตาล เนื้อหินบางส่วนมีการตกผลึกใหม่ (Recrystallized) หินปูนในบางบริเวณจะเป็นหินปูนเนื้อปนโดโลไมต์ (Dolomitic limestone) และหินโดโลไมต์ (Dolomite) หินปูนมีลักษณะเป็นชั้นหนา มีแนวของชั้นหินอยู่ในทิศตะวันออกเฉียงเหนือ-ตะวันตกเฉียงใต้ ชั้นหินเอียงเทไปทางทิศตะวันออกเฉียงใต้ มีมุมเอียงเท 20 องศา หินปูนนี้จัดอยู่ในกลุ่มหินราชบุรี (Ratburi Group) มีอายุอยู่ในยุคเพอร์เมียน (Permian) ประมาณ 250-295 ล้านปี
บริเวณเขากอบมีรอยเลื่อนของแผ่นดิน (Fault) อยู่หลายแนวด้วยกัน ได้แก่ แนวเหนือ-ใต้ แนวตะวันตก-ตะวันออก แนวตะวันตกเฉียงเหนือ-ตะวันออกเฉียงใต้ บริเวณที่รอยเลื่อนผ่าน จะพบหินปูนกรวดเหลี่ยม (Brecciated limestone) ซึ่งประกอบด้วย เศษชิ้นหินปูนเชื่อมประสานกันด้วยสารแคลเซียมคาร์บอเนต หินปูนกรวดเหลี่ยมเหล่านี้สะสมตัวตามแนวรอยเลื่อน
ถ้ำเลเขากอบ มีลักษณะเป็นถ้ำบนแผ่นดิน (Inland cave) ห่างไกลจากชายฝั่งทะเล เป็นถ้ำหินปูน ที่เรียกว่า Limestone cave หรือ Solution cave มีธารน้ำไหลลอดใต้ภูเขา โดยแยกออกเป็นหลายสายแล้วไหลออกมาบรรจบกับคลองธรรมชาติภายนอกถ้ำที่ลมีลักษณะเป็นธารน้ำใต้ดินอยู่ในหลายบริเวณด้วยกัน
การอนุรักษ์ > การขุดลอกคลอง

ถ้ำเขากอบเคยได้รับการพัฒนาตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัวรัชกาลที่ 5 โดยขุนกอบ คีรีกิจ (นายอิน วรรณบวร) กำนันผู้ก่อตั้งตำบลเขากอบ ได้ทำการขุดลอกคลองภายในถ้ำที่ตื้นเขินเพื่อให้ลำน้ำไหลผ่านได้สะดวก หลังจากนั้นไม่มีการบูรณะใด ๆ เขากอบจึงกลายเป็นถ้ำร้างมาโดยตลอด กระทั่งในปี พ.ศ. 2527 - พ.ศ. 2528 ได้มีการขุดลอกคลองอีกครั้งหนึ่ง